CELEX: 32020D1114
Language: lt
Date: 2020-07-23 00:00:00
Title: Tarybos įgyvendinimo sprendimas (ES) 2020/1114 2020 m. liepos 23 d. kuriuo patvirtinami Eurojusto darbo tvarkos taisyklių pakeitimai

29.7.2020   
               
               
                  LT
               
               
                  Europos Sąjungos oficialusis leidinys
               
               
                  L 244/13
               
            
         TARYBOS ĮGYVENDINIMO SPRENDIMAS (ES) 2020/1114
         2020 m. liepos 23 d.
         kuriuo patvirtinami Eurojusto darbo tvarkos taisyklių pakeitimai
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2018 m. lapkričio 14 d. Europos Parlamento ir Tarybos reglamentą (ES) 2018/1727 dėl Europos Sąjungos bendradarbiavimo baudžiamosios teisenos srityje agentūros (Eurojusto) ir kuriuo pakeičiamas ir panaikinamas Tarybos sprendimas 2002/187/TVR (1), ypač į jo 5 straipsnio 5 dalį,
         atsižvelgdama į 2019 m. gruodžio 20 d. priimtas Eurojusto darbo tvarkos taisykles (2),
         kadangi:
         
                     (1)
                  
                  
                     vadovaujantis Reglamento (ES) 2018/1727 5 straipsnio 5 dalimi ir Eurojusto darbo tvarkos taisyklių (toliau – Darbo tvarkos taisyklės) 18 straipsniu, Eurojusto kolegija (toliau – Kolegija) gali iš dalies pakeisti Darbo tvarkos taisykles laikydamasi tos pačios procedūros, kurios laikomasi ir jas priimant, Vykdomosios valdybos arba trečdalio Kolegijos narių siūlymu. Taryba įgyvendinimo aktais turi tuos Darbo tvarkos taisyklių pakeitimus patvirtinti;
                  
               
                     (2)
                  
                  
                     2020 m. liepos 14 d. Kolegija pagal Reglamento (ES) 2018/1727 5 straipsnio 5 dalį patvirtino Darbo tvarkos taisyklių pakeitimų projektą;
                  
               
                     (3)
                  
                  
                     Darbo tvarkos taisyklių pakeitimus turėtų patvirtinti Taryba;
                  
               
                     (4)
                  
                  
                     Danijai Reglamentas (ES) 2018/1727 nėra privalomas, todėl ji nedalyvauja priimant ir taikant šį sprendimą, kuriuo įgyvendinamas Reglamentas (ES) 2018/1727;
                  
               
                     (5)
                  
                  
                     Airijai Reglamentas (ES) 2018/1727 yra privalomas, todėl ji dalyvauja priimant ir taikant šį sprendimą, kuriuo įgyvendinamas Reglamentas (ES) 2018/1727,
                  
               PRIĖMĖ ŠĮ SPRENDIMĄ:
         
            1 straipsnis
            Patvirtinami prie šio sprendimo pridedami Eurojusto darbo tvarkos taisyklių pakeitimai.
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2020 m. liepos 23 d.
            
               
                  Tarybos vardu
               
               
                  Pirmininkas
               
               M. ROTH
            
         
         
            (1)  OL L 295, 2018 11 21, p. 138.
         
            (2)  OL L 50, 2020 2 24, p. 1.
      
      
         
            PRIEDAS
            EUROJUSTO DARBO TVARKOS TAISYKLIŲ PAKEITIMAI
            EUROJUSTO KOLEGIJA,
            atsižvelgdama į Sutartį dėl Europos Sąjungos veikimo, ypač į jos 85 straipsnį,
            atsižvelgdama į 2018 m. lapkričio 14 d. Europos Parlamento ir Tarybos reglamentą (ES) 2018/1727 dėl Europos Sąjungos bendradarbiavimo baudžiamosios teisenos srityje agentūros (Eurojusto) ir kuriuo pakeičiamas ir panaikinamas Tarybos sprendimas 2002/187/TVR (1) (toliau – Eurojusto reglamentas), ypač į jo 5 straipsnio 5 dalį,
            atsižvelgdama į Eurojusto darbo tvarkos taisykles (2), kurias Taryba patvirtino 2019 m. gruodžio 19 d. Įgyvendinimo sprendimu (ES) 2019/2250 (3) ir kurias Kolegija priėmė 2019 m. gruodžio 20 d. (toliau – Darbo tvarkos taisyklės), ypač į jų 2, 3, 5 ir 18 straipsnius,
            kadangi:
            vadovaujantis Eurojusto reglamento 5 straipsnio 5 dalimi ir Darbo tvarkos taisyklių 18 straipsniu, Kolegija gali iš dalies pakeisti Eurojusto darbo tvarkos taisykles laikydamasi tos pačios procedūros, kurios laikomasi jas priimant, Vykdomosios valdybos arba trečdalio Kolegijos narių siūlymu. Pakeitimai priimami dviejų trečdalių Kolegijos narių balsų dauguma. Jeigu susitarimo pasiekti nepavyksta dviejų trečdalių balsų dauguma, sprendimas priimamas paprasta balsų dauguma per kitą Kolegijos posėdį;
            valstybės narės, reaguodamos į COVID-19 pandemiją, ėmėsi tam tikrų ypatingų prevencinių ir pandemijos plitimo valdymo priemonių. Dėl šių priemonių Kolegijos nariams buvo labai sunku arba neįmanoma fiziškai dalyvauti Kolegijos posėdžiuose Eurojusto patalpose ar bet kurioje kitoje vietoje. Dėl to, savo ruožtu, buvo sudėtinga pasiekti Darbo tvarkos taisyklių 6 straipsnio 1 dalyje reikalaujamą kvorumą; taip pat buvo sudėtinga Kolegijai rengti oficialius posėdžius ir užtikrinti, kad būtų priimami sprendimai;
            kad būtų užtikrintas institucijos veiklos tęstinumas, reikia Darbo tvarkos taisyklėse nustatyti, kad Kolegija gali rengti posėdžius naudodama technines priemones, įskaitant vaizdo konferencijas, kai dėl ypatingų įvykių ar aplinkybių, kurių Kolegijos nariai negali kontroliuoti, Kolegija negali susitikti laikydamasi Darbo tvarkos taisyklių 2 straipsnyje, 3 straipsnyje, 5 straipsnio 2 dalyje ir 6 straipsnio 1 dalyje nustatytų reikalavimų,
            NUSPRENDĖ:
            
               1 straipsnis
               Darbo tvarkos taisyklių pakeitimai
               Darbo tvarkos taisyklių 2 straipsnis iš dalies keičiamas taip:
               
                            
                        
                        
                           straipsnis papildomas nauja 13 dalimi:
                           
                              „Laikantis šių Darbo tvarkos taisyklių 5 straipsnio 2 dalies antros pastraipos reikalavimų, Kolegijos posėdžiai siekiant išrinkti pirmininką gali būti rengiami naudojant technines priemones, be kita ko, rengiant vaizdo konferenciją. Šiomis techninėmis priemonėmis sudaromos sąlygos Kolegijos nariams anonimiškai balsuoti elektroniniu būdu užtikrinant konfidencialumą ir kad būtų patikrintas jų dalyvavimas tame procese. Kitos šio straipsnio nuostatos šiems posėdžiams taikomos mutatis mutandis.“
                           
                        
                     Darbo tvarkos taisyklių 3 straipsnis iš dalies keičiamas taip:
               
                            
                        
                        
                           3 dalis pakeičiama taip:
                           
                              „Pirmininko pavaduotojų rinkimams mutatis mutandis taikoma pirmininko rinkimų procedūra, išdėstyta šių Darbo tvarkos taisyklių 2 straipsnio 3–13 dalyse, nedarant poveikio šio straipsnio 4 daliai.“
                           
                        
                     Darbo tvarkos taisyklių 5 straipsnis iš dalies keičiamas taip:
               
                            
                        
                        
                           2 dalis papildoma šia antra pastraipa:
                           
                              „Ypatingų įvykių ar aplinkybių, kurių Kolegijos nariai negali kontroliuoti, (force majeure) atveju ir kai Kolegija negali susitikti pagal šios Darbo tvarkos taisyklių dalies reikalavimus, Kolegija pagal šių Darbo tvarkos taisyklių 7 straipsnį gali nuspręsti savo posėdžius rengti naudojant technines priemones, be kita ko, rengiant vaizdo konferencijas. Šios priemonės taikymo trukmė nustatoma Kolegijos sprendimu. Tas Kolegijos sprendimas gali būti atnaujintas, jei ypatingi įvykiai ar aplinkybės (force majeure) išlieka. Tokie Kolegijos posėdžiai gali būti rengiami, jei turimos techninės priemonės leidžia Kolegijos narius identifikuoti ir jei jie gali dalyvauti diskusijose užtikrinant svarstymų kolegialumą. Šiems posėdžiams mutatis mutandis taikomos šių Darbo tvarkos taisyklių 5 ir 6 straipsnių nuostatos.“
                           
                        
                     
            
               2 straipsnis
               Įsigaliojimas ir paskelbimas
               Šie Eurojusto darbo tvarkos taisyklių pakeitimai įsigalioja jų priėmimo dieną.
               Šie Darbo tvarkos taisyklių pakeitimai skelbiami Europos Sąjungos oficialiajame leidinyje.
            
            
               (1)  OL L 295, 2018 11 21, p. 138.
            
               (2)  OL L 50, 2020 2 24, p. 1.
            
               (3)  OL L 336, 2019 12 30, p. 309.